kalixlouiis/myanmar-wikipedia-corpus huggingface dataset:
WiFi ဆက်သွယ်ရေး၌ ကွန်ပျူတာ WiFi Networkတစ်လုံးတွင် ဆက်သွယ်ရန် အနီးစပ်ဆုံး Access Point, Wireless Router, Hotspot အစရှိသည်တို့နှင့် ချိတ်ဆက် အသုံးပြုနိုင်သည်။
သို့ရာတွင် ဝိုင်မက်၌ကား WiMAX Base Station နှင့် WiMAX Receiver ဆို့သည့် အပိုင်းနှစ်ပိုင်းသာ ရှိသည်။
WiMAX Base Station ကိုတော့ WiMAX Tower သို့မဟုတ် WiMAX Booster ဟုခေါ်ပါသည်။
WiMAX Base Station အလုပ် လုပ်ပုံ WiMAX Base Station သည် Signals များကို ထုတ်လွှင့်ပေးသော နေရာတစ်ခုပင်ဖြစ်သည်။
၎င်းတွင် အီလက်ထရွန်းနစ် ပစ္စည်းများနှင့် တာဝါတိုင်တို့ပါရှိသည်။
WiMAX Tower သည် GSM ကွန်ရက်များကဲ့သို့ လေထဲတွင် တိုဝါတိုင်ထောင်၍ ရေဒီယို အချက်ပြလှိုင်းများကို ထုတ်လွှတ်ပေးခြင်းဖြစ်သည်။
WiMAX Receiver ၏ အလုပ်လုပ်ပုံ ၎င်းသည် WiMAX Base Station မှ ရေဒီယို အချက်ပြ လှိုင်းများကို လက်ခံရယူပြီး WiMAX Network ကို ချိတ်ဆက်ပေးသည့် Device တစ်ခုဖြစ်သည်။
အဲ့ဒီ ကိရိယာများသည် အများအားဖြင့် Stand Alone Antenna သို့မဟုတ် PCMCIA Slot Card တွေအနေနဲ့ ကွန်ပျူတာတွေမှာ တပ်ဆင်ထားသည်။
Base Station ကို ချိတ်ဆက်ပုံမှာ WiFi မှနေ၍ Access Point ကို ချိတ်ဆက်ပုံနှင့် အလားသဏ္ဌာန်တူသည်။
WiMAX မှာ ကွန်ရက် ဧရိယာ ကျယ်ပြန့်သည်သာ ခြားနားပါသည်။
WiMAX Base Station တစ်ခုသည် မြန်နှုန်းမြင့်သော Microwave Link တွေကို အသုံးပြု၍ အခြား Base Station များဆီသို့ ချိတ်ဆက်မှုပြူလုပ်နိုင်သည်။
၎င်း လင့်ခ်ကို Back haul ဟုခေါ်ဆိုကြသည်။
ဤနည်းအားဖြင့် WiMAX Roaming ကို ရရှိနိုင်သကဲ့သို့ Connection များကို လည်းပြုပြင်နိုင်သည်။
ဧရာဝတီ သည် မြန်မာနိုင်ငံ၏ အဓိက မြစ်တစ်စင်း၏ နာမည် ဖြစ်သည်။
ဧရာဝတီ ဆိုသည်မှာ နေရာဒေသ ဧရာဝတီတိုင်း ဧရာဝတီမြစ်ဝ ဧရာဝတီ မြစ်ဝကျွန်းပေါ်ဒေသ ဧရာဝတီ ရေတပ် စခန်းဌာနချုပ် ဧရာဝတီမြစ် (ဧရာ) ပုဂ္ဂိုလ် သို့ သတ္တဝါ ဧရာဝတီလင်းပိုင် ဧရာဝတီ (ဒေဝီ) (Iravati) - ဟိန္ဒူနတ်ဒေဝီတစ်ပါး မီဒီယာ ဧရာဝတီ (မဂ္ဂဇင်း) ဧရာဝတီ (ဝဘ်ဆိုဒ်) ဧရာဝတီ (သီချင်း) ဧရာဝတီ (တိုက်စိုး)(စာအုပ်) အဖွဲ့အစည်း ဧရာဝတီဘဏ်။
ဝတ္ထုဆိုသည်မှာ ရှည်လျားသော နောက်ကြောင်းရာဇဝင် တစ်ခုကိုသော်လည်းကောင်း၊ သို့မဟုတ် မိမိအာရုံ၌ ပေါ်ပေါက်လာသော စိတ်ကူးစိတ်သန်းအားလည်းကောင်း အမှန်တကယ် ဖြစ်သကဲ့သို့ လူအများနားလည်လွယ်ကူရန် စကားပြေဖြင့် ရေးသားခြင်းဟု အဓိပ္ပာယ် ဖွင့်ဆိုနိုင်သည်။
အချို့ ဝတ္ထုများသည် လူသားတို့ အတွက် သုတ၊ ရသများပေးစွမ်းနိုင်သကဲ့သို့ တစ်ခါတစ်ရံတွင်လည်း ပေါကြောင်ကြောင်နိုင်လှလေသည်။
အနောက်တိုင်း ဝတ္ထုအရေးအသားကို ၁၈ ရာစုနှစ်မှ စတင် တွေ့ရှိနိုင်သည်။
မြန်မာနိုင်ငံတွင်မူ ပထမဦးဆုံးသော မြန်မာ့ကာလပေါ် ဝတ္ထုဖြစ်သည့် စာ‌ရေးဆရာကြီး ဂျိမ်းစ်လှကျော် ရေးသားခဲ့သော မောင်ရင်မောင် မမယ်မ ဝတ္ထုဖြစ်သည်။
ပြင်သစ်စာရေးဆရာကြီး အယ်လက်ဇန္ဒား ဒျူးမား ရေးသားသော ‘ကောင့်အော့ မွန်တီကရစ္စတို’ (မွန်တီကရစ္စတို မြို့စားကြီး) ဝတ္ထုကိုမှီငြမ်း၍ မြန်မာတို့၏ အခြေ၊ မြန်မာတို့၏ အမြင်နှင့် ဆီလျော်အောင် ပြုပြင်ရေးသားထားသည့် ဝတ္ထုဖြစ်ပြီး ၁၉၀၄ ခုနှစ်တွင် ပထမအကြိမ် ထုတ်ဝေခဲ့သည်။
ထိုခေတ်က "မောင်ရင်မောင် မမယ်မဝတ္ထု"သည် အတော်လူကြိုက်များ၍ ခေတ်စားခဲ့သောကြောင့် ဝန်စာရေးဦးကြီး ရေးသားသော ‘ချဉ်ပေါင်ရွက်သည် မောင်မှိုင်း’ အစရှိသည့် ဝတ္ထုမှာလည်း လပိုင်းမျှ ခြား၍ ထွက်ပေါ်လာခဲ့သည်။
ထိုခေတ်ထိုအခါက မောင်ရင်မောင် မမယ်မ ဝတ္ထုကို မြန်မာနိုင်ငံ သုတေသန ဂျာနယ်မှ ဤသို့ဝေဖန်ခဲ့သည်။
ဝတ္ထုနှင့်မတူပဲ အကြောင်းအရာများ ဖော်ပြသော စာတမ်းနှင့် တူနေချေသည်။
’’ ထိုခေတ်က ပထမအကြိမ် ထုတ်ဝေခဲ့သော စာအုပ်မှာ လွတ်လပ်ရေးခေတ်မှ စာအုပ်များထက် ကျနသပ်ရပ်သည်ဟု ဆိုနိုင်သည်။
မြန်မာ့ ဝတ္ထု စာရေးဆရာလောကတွင် ထင်ရှားသူများမှာ ဂျိမ်းစ်လှကျော် သခင်ကိုယ်တော်မှိုင်း ပီမိုးနင်း ရွှေဥဒေါင်း ဒဂုန်ရွှေမျှား ထီလာစစ်သူ မင်းယုဝေ လူထုဒေါ်အမာ ဂျာနယ်ကျော်မမလေး မင်းသိင်္ခ ပုညခင် သိုးဆောင်း နှင့် အခြား အမြောက်အမြားရှိကြသည်။
ကိုးကား Categoအကြင်သူသည် ry:ဝတ္ထုများ။
200px|right|thumb|Tan Son Nhat Airport တန်ဆွန်းညက် နိုင်ငံတကာ လေဆိပ်သည် ဗီယက်နမ်နိုင်ငံ၏ အကြီးဆုံးလေဆိပ်ဖြစ်ပြီး ဟိုချီမင်းစီးတီးမှ ၇ ကီလိုမီတာ အကွာတွင် တည်ရှိသည်။
လေဆိပ်ကို ၁၉၃ဝ လွန်နှစ်များက ပြင်သစ်တို့ တည်ဆောက်ခဲ့ခြင်း ဖြစ်ပြီး ဗီယက်နမ်စစ်ပွဲအပြီး၌ အဆင့်မြှင့်ခဲ့သည်။
၎င်းတွင် ပြေးလမ်းနှစ်ခုရှိပြီး တစ်နှစ်လျှင် ခရီးသည် ၂၅ သန်းကို ဝန်ဆောင်မှုပေးနိုင်သည်။
ဗီယက်နမ်နိုင်ငံ၏ အကြီးဆုံးလေဆိပ်ကြီး ဖြစ်ရုံကမက ကမ္ဘာပေါ်တွင် ခရီးသည်အရေအတွက်အရ အလုပ်အရှုပ်ဆုံးလေဆိပ် (၅၀) တွင်လည်း ပါဝင်သည်။
၂၀၁၅ ခုနှစ်တွင် ခရီးသည် ၂၆ သန်းကျော်ကို ဝန်ဆောင်မှုပေးခဲ့သည်။
သမိုင်း "တန်ဆွန်းညက် နိုင်ငံတကာလေဆိပ်သည် ၁၉၃၀ ကတည်းက ပြင်သစ်တို့က တန်ဆွန်းညက်ရွာအနီးတွင် လေတပ်အတွက် တည်ဆောက်ခဲ့ခြင်းဖြစ်သည်။
၁၉၅၆ ခုနှစ် နှစ်လယ်ပိုင်းတွင် အမေရိကန်တို့၏ အကူအညီနှင့် လေယာဉ်ပြေးလမ်းကို ပေ၇၂၀၀ (၂၁၉၀ မီတာ) အထိ ဆိုင်ဂွန်အနီးတွင် တိုးချဲ့ခဲ့သည်။
ထို့နောက် ဗီယက်နမ်(တောင်ပိုင်း)၏ အဓိကပြည်ပလေဆိပ်ဖြစ်လာခဲ့သည်။
ဗီယက်နမ်စစ်ပွဲအတွင်းတွင် လေဆိပ်သည် အမေရိကန် နှင့် တောင်ဗီယက်နမ် တို့၏ အဓိက လေတပ်စခန်းဖြစ်ခဲ့သည်။
၁၉၆၈ ခုနှစ် နှင့် ၁၉၇၄ ခုနှစ်အတွင်းတွင် တန်ဆွန်းညက်လေဆိပ်သည် ကမ္ဘာပေါ်တွင် အလုပ်အများဆုံး စစ်တပ်လေယာဉ်ကွင်းဖြစ်ခဲ့သည်။
စစ်ပြီးခေတ်ကာလ ၂၀၀၄ ခုနှစ် ဒီဇင်ဘာလ ၉ ရက်နေ့တွင် ယူနိုက်တက် လေကြောင်းလိုင်းသည် ဗီယက်နမ်သို့ စတင်ပျံသန်းသော လေကြောင်းလိုင်း ဖြစ်ခဲ့သည်။
ယူနိုက်တက် လေကြောင်းလိုင်း ခရီးစဉ်အမှတ် ယူအေ ၈၆၉ အဖြစ် ဘိုးရင်း ၇၄၇-၄၀၀ လေယာဉ်ကြီးဖြင့် ဟိုချင်းမင်းမြို့ လေဆိပ်ကို ဆင်းသက်ခဲ့သည်။
အဆိုပါ ခရီးစဉ်သည် ဆန်ဖရန်စစ္စကိုမြို့မှ ပျံသန်းလာခဲ့ခြင်းဖြစ်သည်။
၂၀၀၆ ခုနှစ် အောက်တိုဘာ ၂၉ ရက်နေ့တွင် အဆိုပါ ခရီးစဉ်သည် ဆန်ဖရန်စစ္စကို မြို့မှ လော့အိဂျလိစ်မြို့သို့ ပြောင်းရွေ့ပျံသန်းခဲ့သည်။
၂၀၀၉ ခုနှစ် တွင် ဆန်ဖရန်စစ္စကို ခရီးစဉ် ပြန်လည်ပျံသန်းခဲ့သည်။
သို့သော်လည်း ၂၀၁၁ ခုနှစ် အောက်တိုဘာလတွင် ပြန်လည်ရပ်ဆိုင်းခဲ့သည်။
၂၀၀၆ ခုနှစ်တွင် တန်ဆွန်းညက် နိုင်ငံတကာလေဆိပ်သည် ခရီးသည် ၈.၅သန်းခန့်ရှိခဲ့ပြီး (၂၀၀၅ ခုနှစ်တွင် ခရီးသည် ၇ သန်း) လေယာဉ်အဆင်းရေ ၆၄၀၀၀ ကျော် ဆင်းသက်ခဲ့သည်။
အဆိုပါ အရေအတွက်သည် ဗီယက်နမ် နိုင်ငံ လေကြောင်းကဏ္ဍတစ်ခုလုံး၏ ၃ ပုံ ၂ ပုံခန့် ရှိသည်။
ခရီးသည်ပိုမိုများပြားမှုကြောင့် တောင်ပိုင်းလေဆိပ်ကော်ပိုရေးရှင်း သည် လေဆိပ်ကို အဆက်မပြတ်တိုးချဲ့ခဲ့သည်။
တန်ဆွန်းညက် နိုင်ငံတကာလေဆိပ်သည် ၂၀၀၇ ခုနှစ်တွင် ခရီးသည် ၁၁ သန်း၊ ၂၀၀၈ ခုနှစ်တွင် ၁၂.၄ သန်း၊ ၂၀၁၀ ခုနှစ်တွင် ၁၅.၅ သန်း အသီးသီး ဝန်ဆောင်မှုပေးနိုင်ခဲ့သည်။
၂၀၁၀ ခုနှစ်တွင် ပြည်တွင်းလေဆိပ် အဆောက်အဦးသည် ခရီးသည် ၈ သန်း ဝန်ဆောင်မှုပေးခဲ့ပြီး အများဆုံးဝန်ဆောင်မှုပေးနိုင်သည့် အရေအတွက်ကို ရောက်ရှိခဲ့သည်။
၂၀၁၃ ခုနှစ်တွင် လေဆိပ်တစ်ခုလုံး ခရီးသည် သန်း ၂၀ ဝန်ဆောင်မှုပေးနိုင်ခဲ့ပြီး အများဆုံးဝန်ဆောင်မှုပေးနိုင်သည့် အရေအတွက်ကို ခန့်မှန်းထားသည်ထက် ၂ နှစ်စောပြီး ရောက်ခဲ့သည်။
လေဆိပ်အဆောက်အဦးတိုးချဲ့မှုများကို ပြည်တွင်း၊ ပြည်ပ နှစ်ခုလုံးတွင် လုပ်ဆောင်ခဲ့သည်။
၂၀၁၄ ခုနှစ် ဒီဇင်ဘာတွင် ပြည်တွင်း လေဆိပ်အဆောက်အဦး တိုးချဲ့တာ ပြီးဆုံးခဲ့ပြီး ခရီးသည် ၁၃ သန်းထိ ဝန်ဆောင်မှုပေးနိုင်ခဲ့သည်။
လေဆိပ် တိုးချဲ့မှု စီမံကိန်းတွင် ပြည်ပလေဆိပ်အဆောက်အဦးကို ခရီးသည် (၁၃) သန်းထိ ဝန်ဆောင်မှုပေးနိုင်ရန်၊ လေယာဉ်ရပ်နားနေရာ (၁၀) နေရာ တို့လည်း ပါဝင်သည်။
၂၀၁၅ ခုနှစ်တွင် လေဆိပ်တိုးချဲ့မှုစီမံကိန်း ပြီးဆုံးခဲ့ပြီး ၁ နှစ်လျှင် ခရီးသည် ၂၅ သန်းအထိ ဝန်ဆောင်မှုပေးနိုင်ပြီ ဖြစ်သည်။
ပြည်ပလေဆိပ်အဆောက်အဦး ပြည်ပလေဆိပ်အဆောက်အဦးကို ဂျပန်နိုင်ငံ၏ အကူအညီနှင့် တည်ဆောက်ခဲ့ပြီး ၂၀၀၇ ခုနှစ် စက်တင်ဘာလတွင် ၁ နှစ်လျှင် ခရီးသည် ၁၂ သန်း ဝန်ဆောင်မှုပေးနိုင်ရန် ဖွင့်လှစ်ခဲ့သည်။
လေဆိပ်အဆောက်အဦးအဟောင်းကို ပြည်တွင်းလေကြောင်းလိုင်းများအတွက် အသုံးပြုသည်။
သို့သော် ၂၀၂၀ တွင် လေဆိပ်အသစ် လောင်းတန့် အပြည်ပြည်ဆိုင်ရာ လေဆိပ် တည်ဆောက်ပြီးစီးသောအခါ တန်းဆွန်းညက် လေဆိပ်သည် အဓိက ပြည်တွင်းလေကြောင်းလိုင်းများသာ ဆင်းသက်တော့မည်ဖြစ်သည်။
လေကြောင်းလိုင်းများနှင့် ပျံသန်းရာမြို့များ လေဆိပ်အဆောက်ဦး (၂) ရှိ Check-in ကောင်တာ လေဆိပ်အဆောက်အဦး (၂) ၃ ထပ်မြင်ကွင်း Business lounge of Tan Son Nhat International Airport Vietnam Airlines Boeing 777-200ER taxiing at Tan Son Nhat International Airport thumb|Vietnam Airlines A350-900 taking off at Tan Son Nhat International Airport Passenger : Beginning 27 June 2016, Turkish Airlines's flight from Ho Chi Minh City to Istanbul will make a stop or continue on to Hanoi. Turkish Airlines, however, will not have eighth freedom traffic rights to transport passengers solely from Ho Chi Minh City to Hanoi. Cargo ကိုးကား Category:ဗီယက်နမ်နိုင်ငံရှိ လေဆိပ်များ Category:အပြည်ပြည်ဆိုင်ရာ လေဆိပ်။
200px|right|thumb|ဒေါင်ဟွိုင်း လေဆိပ် ဒေါင်ဟွိုင်း လေဆိပ် သည် ဗီယက်နမ်နိုင်ငံ ကွမ်ဘင်း ပြည်နယ်ရှိ ဒေါင်ဟွိုင်းမြို့ရှိ လေဆိပ် ဖြစ်သည်။
ပြင်သစ်တို့က ၁၉၃ဝ လွန်နှစ်များတွင် တည်ဆောက်ခဲ့သည်။
၂ဝဝ၄ မှ ၂ဝဝ၈ ခုနှစ်အတွင်းတွင် ယင်းကို ပြန်လည် တည်ဆောက်ခဲ့သည်။
လေဆိပ်သည် တစ်နှစ်လျှင် ခရီးသည် ငါးသိန်းကို ဝန်ဆောင်မှုပေးနိုင်သည်။
ပြေးလမ်းသည် ၂၄ဝဝ မီတာရှည်၍ ၄၅ မီတာ ကျယ်ကာ Airbus A321 လေယာဉ် တက်ဆင်းနိုင်သည်။
ယခုအခါ ယင်းလေဆိပ်မှ ဟနွိုင်းနှင့် ဟိုချီမင်း မြို့များသို့ လေယာဉ် ပြေးဆွဲလျက် ရှိသည်။
Reference Category:ဗီယက်နမ်နိုင်ငံရှိ လေဆိပ်များ။
မြန်မာလူမျိုးတို့၏ ဂုဏ်ကို မြှင့်တင်သော စကားလုံးဖြစ်သည်။
Mr. ကဲ့သို့သော မြန်မာလူမျိုး ယောက်ျားတို့၏ နာမည်အစဖြစ်သည်။
အင်္ဂလိပ်လို ရိုက်လျှင် U တစ်လုံးတည်း ရိုက်သည်။
ရခိုင် အသုံးအနှုန်း ရခိုင်လူမျိုးတို့တွင် သားဦး သမီးဦးတို့၏ အမည်ရှေ့တွင် ဦးထည့်ပြီး ကင်ပွန်းတပ်လေ့ ရှိသည်။
ဒီမှာလည်း ကြည့် ဝီကီအဘိဓာန်-ဦး Category:မြန်မာဘာသာစကား။
‘ဒို့ချစ်တဲ့ကမ္ဘာ သဘာဝ ပတ်ဝန်းကျင် ပြပွဲ’ တောင်ကြီးမြို့ သဘာဝဝန်းကျင် ပြပွဲသည် တောင်ကြီးမြို့ ယဉ်ကျေးမှု ပြတိုက်၊ စာကြည့်တိုက်အဖွဲ့နှင့် ဝါသနာရှင် လူငယ်များ စုပေါင်းကာ သစ်တောပြုန်းတီးလာခြင်းအား ဒေသခံများ သတိပြုမိလာစေရန်၊ သဘာဝ ပတ်ဝန်းကျင်အား ထိန်းသိမ်းစောင့်ရှောက်ရေး အသိတရား နှိုးကြားလာစေရန် ရည်ရွယ်ချက်ဖြင့် တင်ဆက်ထားသည့် ပြပွဲတစ်ရပ်ဖြစ်သည်။
ယင်းပြပွဲကို ‘‘ဒို့ချစ်တဲ့ကမ္ဘာ’’ ဟု အမည်ပေးထားပြီး တောင်ကြီးမြို့ ယဉ်ကျေးမှု ပြတိုက်နှင့် စာကြည့်တိုက်တွင် ၂၀၁၀ ခုနှစ် ဇွန်လ ၈ ရက်နေ့မှ ၁၃ ရက်နေ့အထိ ပြသခဲ့သည်။
ပြခန်းထဲတွင် သဘာဝ ပတ်ဝန်းကျင် ပြောင်းလဲလာနေမှုကို ဖော်ပြထားသည့် ဓာတ်ပုံများ၊ ပတ်ဝန်းကျင် ထိန်းသိမ်းရန် နှိုးဆော်သည့် ဓာတ်ပုံများ၊ ပန်းချီများ၊ ကာတွန်း သရုပ်ဖော်ပုံများ၊ ပိုစတာများဖြင့် စုံစုံလင်လင် တင်ဆက်ထားသည်။
၂၀၁၀ ခုနှစ်နွေရာသီတွင် ထူးခြားစွာ အပူချိန်လွန်ကဲမှုကြောင့် ရှမ်းပြည်နယ် တောင်ပိုင်းရှိ အထင်ကရ အင်းလေးကန်ကြီးမှာ ရေအလွန်အမင်း ခန်းခြောက်မှုများ ဖြစ်ခဲ့ရာ လူအများအား အံ့အားသင့်စေခဲ့သည်။
ထို့ကြောင့် သရုပ်ဖော် ကာတွန်းတစ်ခုတွင် ရေခန်းခြောက်ပြီး ပက်ကြားအက်ကွဲနေသော အင်းလေးကန် မြေပြင်၌ လှေကို ဘီးများတပ်ဆင်ကာ တုတ်တစ်ချောင်းဖြင့် လှေသွားနိုင်ရန် ခြေထိုးနေသော အင်းသားတစ်ဦး၏ပုံကို သရုပ်ဖော်ထားသည်။
ရေတဖွေးဖွေးဖြင့် လှပနေသော အင်းလေးကန်ကြီး၏ အလှများနှင့် ၂၀၀၉ ခုနှစ် နွေရာသီတွင် ခြောက်သွေ့ပြီး မြေများ ပတ်ကြားအက်နေခဲ့သော အင်းလေးကန်၏ တစိတ်တဒေသက ဓာတ်ပုံများကိုလည်း ယှဉ်တွဲ ပြသထားသည်။
ထိုကဲ့သို့သော ပြကွက်များအပြင် ပြန်လည်အသုံးပြုနိုင်သည့် ပစ္စည်းများအား မလွှင့်ပစ်ဘဲ ပြန်လည်အသုံးပြုရန် (Recycle)၊ သစ်ပင်များအား မခုတ်လှဲရန်၊ သစ်ပင်စိုက်ပျိုးရန် လှုံ့ဆော်သည့် ပိုစတာများ၊ ပန်းချီကားချပ်များကိုလည်း ပြသထားသည်။
ကိုးကား တောင်ကြီးမြို့က သဘာဝ ပတ်ဝန်းကျင် ပြပွဲ Category:ရှမ်းပြည်နယ်Category:မြန်မာနိုင်ငံ။
“အဲလစ်ကလေး၏ ထူးဆန်းသော အိပ်မက်” အမည်ရှိစာအုပ်နှင့် “ကြေးမုံထဲဝယ်” အမည်ရှိစာအုပ် နှစ်အုပ်ဖြင့် အင်္ဂလိပ် စာပေလောကတွင် ထင်ရှားလာခဲ့သော လူးဝစ် ကဲရောသည်ကား အင်္ဂလန်ပြည် ချက်ရိုင်ယာနယ် ဒဲရီးစဗာရီမြို့၌ ၁၈၃၂ ခုနှစ် ဇန်နဝါရီလ ၂၇ ရက်နေ့တွင် ဖွားမြင်သည်။
သူ၏ ဖခင်မှာ ချားဒေါ့ဂျဆန် အမည်ရှိ အင်္ဂလိပ် ဘုန်းကြီးတစ်ပါးဖြစ်သည်။
လူးဝစ်ကဲရောမှာ ကလောင်အမည်ဖြစ်၍ နာမည်ရင်းမှာ ချားလတ်ဝစ်ဒေါ့ဂျဆန်ဖြစ်သည်။
သူသည် ရပ်ဂဗီကျောင်းနှင့် ခရိုက်စချက် ကောလိပ်ကျောင်းတွင် ပညာသင်ကြားခဲ့သည်။
ထိုကောလိပ်ကျောင်းမှာ အောက်စဖို့တက္ကသိုလ်တွင် ပါဝင်၏။
ဒေါ့ဂျဆန်သည် သင်္ချာ ပထမတန်း ဂုဏ်ထူးနှင့် အောင်မြင်ပြီးနောက် ၁၈၅၅ ခုနှစ်ကစ၍ ထိုကောလိပ်ကျောင်းတွင်ပင် ကထိက ဖြစ်ခဲ့လေသည်။
ဒေါ့ဂျဆန်စာပေပို့ချသော ခရိုင်စချက်ကောလိပ်ကျောင်း၏ မဟာဌာနမှူးတွင် သမီးကလေး ၃ ယောက်ရှိသည်။
လူပျိုကြီး ဒေါ့ဂျဆန်သည် ထိုကလေးမများနှင့် ခင်မင်ရင်းနှီး၍ ထိုကလေးများကို မိမိသားသမီးပမာ ချစ်ခင်ခဲ့လေသည်။
ထို ၃ယောက်အနက် အဲလစ်လစ်ဒဲ အမည်ရှိကလေးမကို အထူးပိုမို၍ ချစ်ခင်ယုယခဲ့သည်။
ဒေါ့ဂျဆန်သည် အဲလစ် ကလေး၏ ထူးဆန်းသော အိပ်မက် ပုံပြင်ဝတ္ထုကို သူချစ်သည့် အဲလစ်ကလေးအတွက် ရည်စူး၍ ရေးသားခဲ့လေသည်။
ထိုသို့ ရေးသားရာတွင် မိမိမှာ သင်္ချာကထိက တစ်ဦးဖြင့်နေသဖြင့် မိမိ၏နာမည်ရင်းကို မသုံးဘဲ လူးဝစ်ကဲရောဟူသော ကလောင်အမည်ဖြင့် ရေးသားခဲ့သည်။
သို့ဖြစ်၍ စာဖတ်ပရိသတ်များက အထူးသဖြင့် ကလေးသူငယ်များက သူ့ကို လူးဝစ်ကဲရောအဖြစ်ဖြင့်သာ သိကြလေသည်။
သင်္ချာကထိကကြီး ဒေါ့ဂျဆန်ကိုကား သိရှိသူ အလွန်နည်းပါးလှသည်။
အဲလစ်ကလေး၏ ထူးဆန်းသော အိပ်မက်စာအုပ်မှာ ကလေးများအတွက် အထူးကောင်းမွန်သော စာအုပ်ဖြစ်၍ ယနေ့ထွက်ပြီးခဲ့သမျှသော ကလေးစာအုပ်များထဲတွင် စိတ်ဝင်စားဖွယ်အကောင်းဆုံးဖြစ်ပေသည်။
ထိုဝတ္ထုတွင် အဲလစ်ကလေးသည် တစ်နေ့သ၌ အိပ်ပျော်နေစဉ် အိပ်မက်ထဲတွင် ထူးဆန်းသော တိုင်းပြည်တစ်ပြည်သို့ရောက်သွားပုံကို ကလေးများအကြိုက်ဖြစ်အောင်၊ ရယ်ဖွယ်၊ လွမ်းမောဖွယ်၊ စိတ်လှုပ်ရှားဖွယ် အဖြစ်အပျက်များဖြင့် တန်ဆာဆင်၍ ရေးသားထားလေသည်။
ပုံထဲတွင် ပါဝင်သော တိရစ္ဆာန်များနှင့် ထူးဆန်းသော သတ္တဝါကလေးများမှာ အထူးပင် စိတ်ဝင်စားဖွယ်ကောင်းသဖြင့် ထိုစာအုပ်ကို ကလေးများသာမက လူကြီးများပင် နှစ်ခြိုက်ကြလေသည်။
ဒေါ့ဂျဆန်သည် သင်္ချာဘာသာရပ်ဆိုင်ရာ စာအုပ်များကိုလည်း ရေးသားခဲ့၏။
သို့သော် သူ့အမည်ကျော်ကြားခဲ့သည်မှာ ထိုစာအုပ်ကြောင့် မဟုတ်ဘဲ၊ အထက်ဖော်ပြပါ ပုံပြင်ဝတ္ထုစာအုပ်ကလေး ၂ အုပ်ကြောင့်သာလျှင်ဖြစ်ပေသည်။
လူးဝစ်ကိုယ်တိုင်ဓာတ်ပုံ ရိုက်ကူးခဲ့သော အဲလစ်လစ်ဒဲ ၁၉၃၂ ခုနှစ်တွင် သူ၏ နှစ် ၁၀၀ ပြည့်မွေးနေ့ အထိမ်းအမှတ်ကို ကမ္ဘာတစ်ဝန်းလုံး တိုင်းပြည် အနှံ့အပြား၌ ကျင်းပခဲ့သည်။
အထူးသဖြင့် အဲလစ်လစ်ဒဲ နေထိုင်လျက်ရှိသော အမေရိကန်ပြည်ထောင်စုတွင် ကြီးကျယ်ခမ်းနားစွာ ကျင်းပခဲ့လေသည်။
မြန်မာ့စွယ်စုံကျမ်း Wikipedia:Lewis Carroll ကိုးကား Category:အင်္ဂလိပ် အမျိုးသား စာရေးဆရာများ Category:ဗြိတိသျှ အမျိုးသား ကဗျာဆရာများ။
မြောက်ကိုရီးယား အမျိုးသား ဘောလုံးအသင်းသည် မြောက်ကိုရီးယားဟု အများသိကြသည့် ကိုရီးယား ပြည်သူ့ဒီမိုကရက်တစ် သမ္မတနိုင်ငံ ကိုယ်စား နိုင်ငံတကာအဆင့် ပြိုင်ပွဲများတွင် ပါဝင်ယှဉ်ပြိုင်သည့် ဘောလုံးအသင်းဖြစ်သည်။
) မြောက်ကိုရီးယားအသင်းသည် ကမ္ဘာ့ဖလားကို ၁၉၆၆ ခုနှစ်တွင် ဗွေဆော်ဦး ပါဝင်ယှဉ်ပြိုင်ခဲ့ပြီး ပတ်လည်ပွဲများတွင် ခြေစွမ်းကောင်းကြောင်း ရာဇဝင်ရှိသူ အီတလီအသင်းကို အနိုင်ရရှိခဲ့ပြီး ကွာတဖိုင်နယ်အထိ တက်ရောက်နိုင်ခဲ့သောကြောင့် ပရိသတ်များကို အံ့အား သင့်စေခဲ့သည်။
၂၀၁၀ ဖီဖာ ကမ္ဘာ့ဖလားပွဲတွင်လည်း ခြေစစ်ပွဲအောင်ကာ နောက်ဆုံးအဆင့် ပြိုင်ပွဲတွင် ဝင်ရောက်ယှဉ်ပြိုင်နိုင်ခဲ့သည်။
ပတ်လည်ပွဲ ပထမဦးဆုံးပွဲတွင် ခြေစွမ်းအပိုင်း၌ မည်သို့မျှ မယှဉ်နိုင်သည့် ဘရာဇီးနှင့် ထိပ်တိုက် တိုးခဲ့သော်လည်း စိတ်ဓာတ်အပြည့်ဖြင့် ယှဉ်ပြိုင်ခဲ့သောကြောင့် နှစ်သိမ့်ဂိုး ၁ ဂိုးရခဲ့သည်။
ဒုတိယပွဲတွင်မူ ပေါ်တူကီကို ၇ ဂိုး ဂိုးမရှိနဲ့ မရှုမလှ ရှုံးနိမ့်ကာ ပတ်လည်ပွဲကို စောစီးစွာပဲ အဆုံးသတ်ခဲ့ရသည်။
ဆင်နွှဲခဲ့သော ပြိုင်ပွဲများ ၂၀၁၀ ကမ္ဘာ့ဖလား The North Korean and Brazilian teams in 2010 Qualification မြောက်ကိုရီးယားအသင်းသည် အာရှဒေသ ခြေစစ်ပွဲတွင် အုပ်စု ဒုတိယ နေရာဖြင့် ၂၀၁၀ ဖီဖာ ကမ္ဘာ့ဖလား နောက်ဆုံးအဆင့်တွင် ဝင်ရောက် ယှဉ်ပြိုင်ခွင့် ရခဲ့သည်။
ဘရာဇီး၊ ပေါ်တူကီ၊ အိုင်ဗရီကို့စ် တို့နှင့် တအုပ်စုတည်းဖြစ်သည်။
ပြိုင်ပွဲ မှတ်တမ်း ဖီဖာ ကမ္ဘာ့ဖလား YearRoundPositionGPWD*LGSGA1930 to 1962Did not enter------- 1966Quarter-finals84112591970Withdrew-------1974Did not qualify-------1978Withdrew-------1982 to 1994Did not qualify-------1998 to 2002Did not enter-------2006Did not qualify------- 2010Round 1-3003112Total2/197115621 List of FIFA World Cup matchesYearRoundScoreResult1966Round 1 0 – 3 LossRound 1 1 – 1 DrawRound 1 1 – 0 WinRound 2 3 – 5 Loss2010Round 1 1 – 2 LossRound 1 0 – 7 LossRound 1 0 – 3 Loss AFC အာရှဖလား YearRoundGPWD*LGSGA1956 to 1972Did not enter------1976Withdrew after qualifying------1980Fourth place630310121984Suspended------1988Did not qualify------ 1992Round 13012251996Did not enter------2000 to 2004Did not qualify------2007Banned from qualifying------ 2011Qualified------Total3/1593151217 AFC စိန်ခေါ်ပွဲ 2008 – 3rd place 2010 – Winners အရှေ့အာရှဖလား 2003 – Withdrew 2005 – Third place in Final Tournament 2008 – Fourth Place in Final Tournament 2010 – Did not qualify Nehru Cup 1993 – Winners ကိုးကား Category:နိုင်ငံတကာ ဘောလုံးအသင်း Category:ကမ္ဘာ့ဖလား Category:ဘောလုံး Category:မြောက်ကိုရီးယား။
ကျောက်မီးသွေးကို ကမ္ဘာ့ ထင်းမီးဟု ခေါ်ဆိုနိုင်သည်။
ကမ္ဘာပေါ်တွင် ထင်းမီးအဖြစ်ဖြင့် အသုံးပြုလျက် ရှိကြသော ဝတ္ထုပစ္စည်းများတွင် ကျောက်မီးသွေးသည် လူသိအများဆုံး အထင်ရှားဆုံးဖြစ်သည်။
အပူဓာတ်ကို ပေးရာတွင် ကျောက်မီးသွေးသည် အင်အားကြီးမား၍ တန်ခိုးကြီး ပစ္စည်းတစ်ခုဖြစ်ပေသည်။
ကျောက်မီးသွေး ရှေးပဝေသဏီကပင် လူများသည် ကျောက်မီးသွေးကို မတွေ့ကြသေး၊ ယင်း၏အသုံးဝင်ပုံကိုလည်း မသိကြသေးချေ။
ထိုနောက် အင်္ဂလန်နှင့် စကော့တလန်ပြည်ရှိ လူအချို့သည် ကျောက်မီးသွေးဟူ၍ မသိဘဲ "ကန့်ကျောက်" တစ်မျိုးဟု ခေါ်ဆိုကြပြီးလျှင် ကျောက်မီးသွေးကို မြေအောက်မှ တူးဖော်၍ ထင်းမီးအလို့ငှာ စတင်အသုံးပြုလာကြသည်။
ထိုမှ တစတစ ယင်း၏အသုံးဝင်ပုံကို သိ၍ လာကြပြီးလျှင် ကျောက်မီးသွေးမှာ ထင်ရှားလာခဲ့သည်။
အင်္ဂလန်၊ အမေရိကန်၊ ဂျာမနီ၊ ရုရှားနိုင်ငံ၊ ပြင်သစ်နိုင်ငံ၊ အီတလီနိုင်ငံ၊ အိန္ဒိယ၊ ဂျပန်စသောအရှေ့ဘက် အနောက်ဘက်နိုင်ငံကြီးများရှိ စက်ရုံ၊ အလုပ်ရုံများလိုလို ကျောက်မီးသွေးကို အသုံးပြုခဲ့ကြသည်။
ယခုအခါ ရှားပါးလာသည်နှင့်အမျှ အခြားအစားထိုးလောင်စာ( ဓာတ်ဆီ၊ ဒီဇယ် စသော )များကို တီထွင်အသုံးပြုနေကြပြီးဖြစ်သည်။
ဖြစ်ပေါ်လာပုံ ရှေးပဝေသဏီက ကမ္ဘာကြီး၏ နေရာအနှံ့အပြားရှိ ရွံ့ညွန်ပျောင်းများနှင့် ရေတိမ်ရာ အရပ်များတ္ငင် အလွန်မြင့်မားသော သစ်တောကြီးများပေါက်ရောက် ဖုံးအုပ်လျက်ရှိခဲ့လေသည်။
အပင်ကြီးများသေ၍ လဲကျလျင် အပင်သစ်များ ထပ်မံပေါက်ပြန်၏။
ဤသို့ဖြင့် ပထမ လဲကျသွားသော အပင်တို့၏ အကြွင်းအကျန်များသည် ရေတွင်နစ်မြုပ်၍ ကာလကြာသော် သဘာဝအလျောက် ဓာတ်ပြောင်းလဲမှုများဖြစ်လာသည်။
လက်ဦးတွင် ထိုအကြွင်းအကျန်များသည် ရွံ့နွံထူထပ်သော စိမ့်မြေများတွင် တွေ့ရသော သစ်ဆွေး မီးသွေးများကဲ့သို့ ဖြစ်လာကြ၏။
ထို့နောက် မြေကြီးသည် အောက်သို့မြုပ်ဆင်းသွားပြီးသော် ရေအိုင်များ၊ တိမ်သော ပင်လယ်များ၏ အောက်ခင်းပြင်များ ဖြစ်လာသည်။
နှစ်ပရိစ္ဆေဒ အလွန်ကြာသောအခါ ထိုအောက်ခင်းပြင်ပေါ်၌ ရွံ့များ၊ သဲများအပြင် အချို့ဒေသများတွင် ခရု၊ ကမာကောင်၊ သန္တာကောင်မှစ၍ အခွံမာသော ပင်လယ်သတ္တဝါ ကောင်တို့၏ အခွံများ စုပေါင်းဖုံးအုပ်၍ အပေါ်ယံ ကျောက်ထပ်ဖြစ်လာသည်။
ထိုကျောက်ကပ်သည် ပေပေါင်း ရာထောင်မက ထူ၏။
အဆိုပါ ရွံသဲများနှင့် ကျောက်များ၏ အလွန်လေးလံသော အလေးချိန်သည် ထိုသစ်ရွက်ဆွေး မြေပေါ်တွင် ကာလကြာရှည်စွာ ဖိနှိပ်ထားမှုကြောင့် သစ်ဆွေး မီးသွေး ဘဝမှ နောက်ဆုံး ကျောက်မီးသွေးဘဝ အဖြစ်သို့ တဖြည်းဖြည်း ပြောင်းလဲသွားလေသည်။
သို့သော် ကျောက်မီးသွေး ဖြစ်လာရသော လမ်းစဉ်သည် အလွန်နှေး၍ အလွန်ကြာ၏။
အကောင်းဆုံးကျောက်မီးသွေးကို ကျောက်မီးသွေးခေတ်က မြေလွှာများမှ ရရှိ၍၊ ထိုကျောက်မီးသွေး ခေတ်ကို ရှေးနှစ်သန်းပေါင်း ၂၀၀ မှ ၂၈၀ လောက်ခေတ်ကဟူ၍ ဘူမိဗေဒပါရဂူများက ယူဆကြလေသည်။
left|alt=ကျောက်မီးသွေးအသုံးပြု စက်ရုံတစ်ရုံ|ကျောက်မီးသွေးအသုံးပြု စက်ရုံတစ်ရုံ ယခင်က ကျောက်မီးသွေးအကြောင်းကို အနည်းငယ်မျှသာသိကြသေးသဖြင့် အနည်းငယ်မျှသာ တူးဖော်သုံးစွဲခဲ့ကြ၏။
သို့သော် စက်ကိရိယာများ ပေါ်ပေါက်ခေတ်စားသည့် ၁၈ ရာစုနှစ်မှစ၍ ကျောက်မီးသွေးများကို အကြီးအကျယ် တူးဖော်လုပ်ကိုင်လာခဲ့ကြလေသည်။
ကျောက်မီးသွေးမှာ စက်မှုလုပ်ငန်း အရပ်ရပ်၏ အသက်အသွေးခဲ ဖြစ်၍ ကျောက်မီးသွေးတူးဖော်သည့် လုပ်ငန်းမှာ ယခုခေတ်အခါတွင် ကမ္ဘာ့ထိပ်တန်း လုပ်ငန်းကြီး တစ်ရပ်အဖြစ်ရပ်တည်လျက်ရှိသည်။
ကျောက်မီးသွေးအများဆုံး တည်ရှိရာနေရာများ တကမ္ဘာလုံးကို ခြုံကြည့်လျှင် ကျောက်မီးသွေးအမြောက်အမြား တည်ရှိသည့် ဒေသများမှာ အဓိကအားဖြင့် ဥရောပတိုက်၊ အာရှတိုက်နှင့် မြောက်အမေရိကတိုက်တို့ ဖြစ်ကြသည်။
အာဖရိကတိုက်၊ နယူးဇီလန် ကျွန်းများနှင့်ဩစတေးလီးယားတိုက်များ၌လည်း ကျောက်မီးသွေးတွင်းများ ရှိလေသသည်။
ကမ္ဘာတွင် ကျောက်မီးသွေးအကြီးအကျယ်ထွက်သည့် တိုင်းနိုင်ငံများမှာ အမေရိကန်ပြည်ထောင်စု၊ အင်္ဂလန်၊ ဂျာမနီ၊ ပြင်သစ်နိုင်ငံ၊ ဗဲလဂျီယမ် နှင့် ရုရှားနိုင်ငံတို့ ဖြစ်ကြသည်။
အမျိုးအစားများ ကျောက်မီးသွေးအမျိုးမျိုးရှိရာတွင် ကာဗွန်ရာခိုင်နှုန်း ၉၃ မှ ၉၇ပါဝင်သော အန်သရာဆိုက်ကျောက်မီးသွေးသည် အမာဆုံးဖြစ်၍ အကောင်းဆုံးဖြစ်သည်။
အလတ်စားကျောက်မီးသွေး ဘီတူးမီးနက် တွင် ကာဗွန်ရာခိုင်နှုန်း ၉၀နီးပါး ပါဝင်၍ အပျော့စားခေါ် အသုံးအများဆုံး ကျောက်မီးသွေးတွင် ကာဗွန်ရာခိုင်နှုန်း ၈၀ အထိပါဝင်သည်။
ထို့ထက် တဆင့်လျော့သော အပျော့စား ဆပ်ဘီတူးမီးနက် ကျောက်မီးသွေးတွင်ကာဗွန် ရာခိုင်နှုန်း၆၇ မျှ ပါဝင်၍ သစ်ဆွေးမီးသွေးပိထ် peat တွင်မူ ကာဗွန်ရာခိုင်နှုန်း ၅၀ ခန့်သာ ပါဝင်သည်။
ကျောက်မီးသွေးတင် ရထားတစ်စီး အသုံးပြုပုံ ကျောက်မီးသွေးကို အိမ်များတွင် ထမင်းဟင်း ချက်ပြုတ်ရန်နှင့် မီးလှုံရန်အတွက် အသုံးပြုကြ၏။
စက်ရုံ အလုပ်ရုံကြီးများတွင် သတ္တုများ ကျိုရန်နှင့်ရေနွေးငွေ့အားသုံးအင်ဂျင် စက်များကို ခုတ်မောင်းရန် အတွက် အသုံးပြုကြ၏။
မီးရထား၊ မီးသင်္ဘော စသောယာဉ်များတွင်လည်း ကျောက်မီးသွေး မပါလျှင် မဖြစ်ချေ။
ကျောက်မီးသွေး၏ အသုံးဝင်ပုံများကား များလှပေသည်။
အမှန်စင်စစ် ကျောက်မီးသွေးသာ မရှိပါက ကမ္ဘာပေါ်ရှိ အဆောက်အဦးများ၊ ယာဉ်ရထားနှင့် စက်မှုလုပ်ငန်း အရပ်ရပ်တို့သည် ယခုလောက် တိုးတက်ရန် လမ်းမရှိချေ။
ကျောက်မီးသွေးကို "စိန် နက်" သို့မဟုတ် " မြေအောင်းအလင်းရောင်" ဟူ၍လည်း ဥရောပတိုက်တွင် ခေါ်ကြ၏။
ကျောက်မီးသွေး တူးဖော်သည့်လုပ်ငန်းသည် စက်ကိရိယာ လူသူ အမြောက်မြားစွာနှင့် လုပ်ကိုင်ရသည့် လုပ်ငန်းကြီး ဖြစ်သည့်အတိုင်း ကျောက်မီးသွေးထွက်သည့် နေရာများသည် မကြာမီ မြို့ကြီးပြကြီးများ ဖြစ်လာကြလေသည်။
ကျောက်မီးသွေးကို ထင်းမီးအဖြစ်ဖြင့်သာ အသုံးပြုကြရသည်မဟုတ်၊ ကျောက်မီးသွေးမှ မီးထွန်းဓာတ်ငွေ့၊ ကုတ်မီးသွေး၊ ကျောက်မီးသွေး ကတ္တရာ စသော ပစ္စည်းများကိုလည်း ထုတ်ယူရရှိနိုင်သေးသည်။
ယခုအခါ ကျောက်မီးသွေးကို အခြေပြု၍ ဓာတ်ဆီကိုပင် ချက်လုပ်နိုင်ပြီးဖြစ်သည်။
ကျောက်မီးသွေး ကတ္တရာမှတဖန် ရာထောင်မကသော ဓာတ်ပစ္စည်းများ၊ ဆေးဖက်ဝင် ပစ္စည်းများကို ပြုလုပ်ထုတ်ယူနိုင်သည်။
မြန်မာနိုင်ငံ၌ ကျောက်မီးသွေးထွက်သော နေရာ အများအပြားရှိသော်လည်း အရည်အသွေးညံ့ခြင်း၊ ကျောက်မီးသွေးအထွက်မှာ အလွန်နည်းခြင်းကြောင့် သိသိသာသာ မတွင်ကျယ်ချေ။
center|1000px|thumb|ဂျာမနီနိုင်ငံ၊ Garzweiler ရှိ Opencast ကျောက်မီးသွေးတွင်း။
အရည်အသွေးမြင့် မြင်ကွင်းကျယ်။
ဆက်စပ်အကြောင်းအရာများ ကျောက်မီးသွေးကတ္တရာ သစ်ဆွေးမီးသွေး ကာဗွန် အယ်လ်အန်ဂျီ (LNG) ကိုးကား မြန်မာ့စွယ်စုံကျမ်း၊ အတွဲ(၂) Category:လောင်စာများ Category:ကျောက်မီးသွေး။
ဥရုကွေး အမျိုးသား ဘောလုံးအသင်းသည် နိုင်ငံတကာ ဘောလုံးပွဲများတွင် ဥရုကွေးနိုင်ငံကိုယ်စား ပါဝင်ယှဉ်ပြိုင်သည့် လက်ရွေးစင် အသင်းဖြစ်သည်။
ဖီဖာအဖွဲ့ချုပ်၏ စာရင်းအရ ဥရုကွေးအသင်းသည် လက်ရှိ ခြေစွမ်းရည် ကမ္ဘာတွင် နံပါတ် ၁၆ အဆင့်တွင် ရှိသည်။
ဥရုကွေးအသင်းသည် ဖီဖာ ကမ္ဘာ့ဖလားပွဲများတွင် နှစ်ကြိမ်တိုင်တိုင် ချန်ပီယံဆု ဆွတ်ခူးနိုင်ခဲ့သည့် အသင်းဖြစ်သည်။
ပထမအကြိမ်မှာ ဥရုကွေးနိုင်ငံမှ ကမ္ဘာ့ဖလားပွဲ ကြီးမှူးကျင်းပသည့် ၁၉၃၀ ခုနှစ် ဗိုလ်လုပွဲတွင် အာဂျင်တီးနားအား ၄ ဂိုး ၂ ဂိုးဖြင့် အနိုင်ရခဲ့သည်။
ဒုတိယအကြိမ်မှာ ၁၉၅၀ ခုနှစ်တွင် ဖြစ်ပြီး ဘရာဇီးအား ၂ ဂိုး ၁ ဂိုးဖြင့် အနိုင်ရကာ ဗိုလ်စွဲခဲ့သည်။
ဥရုကွေးအသင်းသည် ကမ္ဘာ့ဖလားပွဲ မပေါ်ပေါက်မီ ၁၉၂၄ နှင့် ၁၉၂၈ ခုနှစ် အိုလံပစ် အားကစားပွဲတော်တွင် ၂ ကြိမ်တိုင်တိုင် ရွှေတံဆိပ်ဆု ဆွတ်ခူးနိုင်ခဲ့သည့် အသင်းဖြစ်သည်။
အာဂျင်တီးနား အမျိုးသား ဘောလုံးအသင်း 1964 အာဂျင်တီးနား အမျိုးသား ဘောလုံးအသင်းသည် အာဂျင်တီးနားနိုင်ငံ၏ လက်ရွေးစင် ဘောလုံးအသင်းဖြစ်ပြီး ဥရုကွေး နည်းတူ နိုင်ငံတကာ ဘောလုံးပွဲများတွင် အများဆုံး ဗိုလ်စွဲသည့် အသင်းတစ်သင်းဖြစ်သည်။
Asociación del Fútbol Argentino အာဂျင်တီးနားအသင်းသည် ကမ္ဘာပေါ်တွင် ခြေစွမ်းအကောင်းဆုံး ဘောလုံးအသင်း တစ်သင်းဖြစ်ပြီး ဖီဖာ အဖွဲ့ချုပ်၏ စာရင်းအရ လက်ရှိ ကမ္ဘာပေါ်တွင် နံပါတ် ၇ အဆင့်တွင် ရှိသည်။
အာဂျင်တီးနားအသင်းသည် ဖီဖာ ကမ္ဘာ့ဖလားပွဲတွင် ၁၉၇၈ ၊ ၁၉၈၆ ခုနှစ် နှင့် ၂၀၂၂ ခုနှစ် ၌ ဗိုလ်စွဲခဲ့သည်။
၂၀၀၄ နှင့် ၂၀၀၈ အိုလံပစ်ပြိုင်ပွဲများတွင်လည်း ရွှေတံဆိပ် ရယူနိုင်ခဲ့သည်။
အီးမေးလ်အားလုံးအတွက် အီးမေးလ်လိပ်စာ၏ အစိတ်အပိုင်းတစ်ခုဖြစ်သော at Sign အီလက်ထရောနစ် စာပို့စနစ်တစ်ခု၏ ကွန်ရက်ပုံ အီးမေးလ်သည် Electronic Mail ( အီလက်ထရောနစ် စာပို့ခြင်း) တစ်စုံတစ်ဦးထံတွင် အီလက်ထရောနစ် လိပ်စာ (Address) ရှိပါက ထိုသူထံသို့ ကွန်ပျူတာ ကွန်ရက်တစ်ခုအတွင်း (သို့တည်းမဟုတ်) အင်တာနက်ပေါ်ရှိ အင်တာနက် နက်ဝက်ကိုဖြတ်၍ ဒီဂျစ်တယ် နည်းပညာဖြင့် စာပို့ခြင်းကို ဆိုလိုသည်။
ယေဘူယျအားဖြင့် အသုံးပြုသူ တစ်ဦးတစ်ယောက်သည် ပေးပို့လိုက်သော အီးမေးလ်အား လက်ခံရာ၌ လိုအပ်သည့်သတင်း အချက်အလက် သာမက မလိုအပ်သော သတင်းအချက်အလက်များပါ ပါလာလျှင် ၎င်း မလိုအပ်သော် သတင်းလွှာကို Spam Mail ဟူ၍ ခေါ်ဆိုနိုင်သည်။
www.en.wikipedia.com/e-mail/ အီလက်ထရောနစ် စာပို့ခြင်းကို IT နယ်ပယ်တွင် သာမက အင်တာနက် ပေါ်၌ ဆက်သွယ်ရေးကိရိယာအဖြစ် တွင်ကျယ်စွာ အသုံးပြုနေကြသည်။
Internet Facility ထဲတွင် အသုံးအများဆုံးနှင့် ရေပန်းအစားဆုံးဝန်ဆောင်မှု တစ်ခုဖြစ်သည်။
အလုပ် လုပ်ပုံ အီးမေလ်းပို့ရန်၊ လက်ခံရန်အတွက် အရိုးရှင်းဆုံးနည်းလမ်းမှာ အင်တာနက် ချိတ်ဆက်နိုင်သော ပစ္စည်း (ကွန်ပျူတာ၊ မိုဘိုင်းဖုန်း) ကဲ့သို့သော ကရိယာများနှင့် အီးမေးလ် ပရိုဂရမ် (Mailer) တို့သာလိုအပ်ပါသည်။
၎င်းတိုအားလုံး အသက်ဝင် လှုပ်ရှားစေရန်အတွက် လိပ်စာပုံစံနှင့် အီးမေးလ်ပုံစံလိုအပ်သည်။
အီမေလ်းလိပ်စာပုံစံကို ယေဘုယျအားဖြင့် RFC 2822ဟုခေါ်၍ user@domain.com ပုံစံသည်။
အီလက်ထရောနစ် စာပို့စနစ်တွင် အများအားဖြင့် စာသားဖြင့် ပို့သော်လည်း တစ်ခါတစ်ရံ HTML ဖြင့် ပေးပို့လေ့ရှိကြသည်။
ကုပ္မဏီအချို့သည် ကျွန်ုပ်တို့အတွက် စာပို့ရန်နှင့် စာလက်ခံရန်အတွက် အင်တာနက်မှတဆင့် အသုံးပြုနိုင်ကြရန် ပြုလုပ်ထားသည်။
Gmail, Yahoomail,Hotmail တို့သည် အင်တာနက်မှတဆင့် ထိန်းချုပ်နိုင်သော အခမဲ့ ဝက်မေးဆာဗာများဖြစ်ကြသည်။
အခြားသော ဆက်သွယ်ရေးနည်းပညာများ နှင့် နှိုင်းယဉ်ပါက On Line ဖြစ်သဖြင့် ချက်ချင်းပို့လွှတ်ခြင်း (သို့မဟုတ်) လက်ခံယူခြင်းများအား လျင်မြန်စွာဆောင်ရွက်နိုင်ခြင်း၊ တစ်ချိန်တည်းအကြောင်းအရာတစ်ခုအား လက်ခံမည့်သူ အများအပြားထံ ပေးပို့နိုင်ခြင်း၊ စာများသာမက ရုပ်ပုံများကိုလည်း ပူးတွဲပေးပို့နိုင်ခြင်း၊ မိမိလက်ခံရမည့် စာအား အင်တာနက် ချိတ်ဆက်ထားသည့် မည်သည့်နေရာတွင်ရှိ ကွန်ပျူတာတွင်မဆို လက်ခံနိုင်ခြင်း၊ IPS သို့ Internet ဆောင်ရွက်ခသာ ပေးဆောင်ရပြီး အီးမေးလ်သုံးစွဲခ ထပ်မံပေးဆောင်ရန် မလိုအပ်ခြင်း(သို့သော် အချို့ အီလက်ထရောနစ် စာပို့စနစ်များတွင် လုံခြုံရေးအတွက် ပေးဆောင်ရသည်) ၊ အနီးအဝေး ဆက်သွယ်ရာတွင်လည်း တယ်လီဖုန်းကဲ့သို့ အဝေးပြောခ၊ အနီးပြောခနှုန်း ပေးဆောင်ရန် မလိုအပ်ခြင်းများ စသော ကုန်ကျစရိတ်သက်သာခြင်းများ သာလွန်ကောင်းမွန်သည်။
ဗိုလ်မှူး တိုးအောင်, "Email Sever" ကိုးကား Category:နည်းပညာ။
နိုင်ပန်းလှကို မြန်မာသက္ကရာဇ် ၁၂၈၄ ခုနှစ် နှောင်းတန်ခူးလဆန်း ၄ ရက် အင်္ဂါနေ့ (ခရစ်နှစ် ၁၉၂၃ ခုနှစ် မတ်လ ၂၀ ရက်)တွင် ကရင်ပြည်နယ် ဂျိုင်းမြစ်ကမ်းပေါ်ရှိ ကော့ဗိန်း(အိုးသည်ကုန်း)ရွာ၌ ရွာသူကြီး ဦးကြွနှင့် ဒေါ်ချိုတို့မှ ဖွားမြင်သည်။
မွေးချင်း ၇ ဦးအနက် စတုတ္ထမြောက် သား ဖြစ်သည်။
ငယ်စဉ်က ဖခင် တည်ထောင်ခဲ့သော ရွာဘုန်းကြီးကျောင်းတွင် မွန်၊ မြန်မာ၊ အင်္ဂလိပ်စာ များကို ဆရာတော် ဦးဝိသုဒ္ဓ ထံတွင် စတင်သင်ကြားခဲ့သည်။
ရွာရှိ အစိုးရအလယ်တန်းကျောင်းမှ စတုတ္ထတန်းအောင်မြင်ပြီး မော်လမြိုင် ကရင် ကေဘီအမ် အထကတွင် ဆက်လက် ပညာသင်ရာ ၁၉၃၉ - ၄၀ ပြည့်နှစ်တွင် သတ္တမတန်း အောင်သည်။
ထိုနှစ်မှာ ရန်ကုန် သန်းခေါင်စာရင်းရုံးတွင် စတင် အမှုထမ်း သည်။
မကြာခင် မိဘများ ပြန်ခေါ်၍ မော်လမြိုင် အစိုးရ အထက်တန်းကျောင်းတွင် အဌမတန်းမှာ ပညာဆက်လက် သင်ယူခဲ့သည်။
ထိုနှစ်မှာ စစ်ဖြစ်လာ၍ ကော့ဗိန်းတွင် ပြန်နေရသည်။
ရွာတွင် အင်္ဂလိပ်စာကို ဒေါက်တာ သန်းမြင့်ထံ သင်ကြားရင်း ရွာရှိ ကလေးများအတွက် မွန်အမျိုးသားကျောင်း တည်ထောင်ပေးကာ အင်္ဂလိပ်၊ မြန်မာ၊ မွန်စာပေများကို သင်ကြားပေးသည်။
၁၉၄၆ - ခုနှစ် စစ်ကြီးအပြီးတွင် ရန်ကုန်သို့ တပည့်လေးယောက်ကို စရိတ်ခံ ခေါ်ယူကာ အပြီးအပိုင် ပြောင်းနေသည်။
ရန်ကုန်မြို့ မြို့မ အထက်တန်းကျောင်း တက္ကသိုလ်ဝင်တန်းတွင် ၃ လကြာ ပညာသင်ကြားခဲ့သည်။